‘วรรณ’ขายกองทุนกิมจิครึ่งปี1.4%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.วรรณ เปิดขายกองทุนพันธบัตรเกาหลี 6 เดือน คาดแจก 1.41.45% รองรับกองที่จะครบอายุ
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ระหว่างวันที่ 512 มี.ค.นี้ บริษัทได้เปิดเสนอขายหน่วยลงทุนครั้งแรกของกองทุนเปิด วรรณ ตราสารหนี้ต่างประเทศ 6M/3 (1FIXFIF6M/3) มีมูลค่าโครงการ 1,000 ล้านบาท 
ทั้งนี้ เพื่อรองรับเม็ดเงินจากกองทุนเปิดวรรณตราสารหนี้ 6M2 (1FIX6M2) ที่จะครบกำหนดอายุในวันที่ 10 มี.ค.นี้ และเป็นทางเลือกสำหรับผู้ลงทุนที่ต้องการเพิ่มโอกาสรับผลตอบแทนที่สูงกว่าการลงทุนในพันธบัตรในประเทศ 
“กองทุน 1FIXFIF6M/3 เน้นลงทุนในพันธบัตรเกาหลีที่มีอายุประมาณ 6 เดือน ด้วยเงินลงทุนเริ่มต้นเพียง 1 หมื่นบาท โดยคาดหวังอัตราผลตอบแทนประมาณ 1.401.45% ต่อปี (ข้อมูล ณ 26 ก.พ. 2553) ซึ่งสูงกว่าดอกเบี้ยเงินฝากประจำ 6 เดือนของธนาคารพาณิชย์ใหญ่ 3 แห่ง อยู่ที่ 0.650.75%” นายมนรัฐ กล่าว
สำหรับกองทุนเปิด วรรณ ตราสารหนี้ต่างประเทศ 6M/3 เป็นกองทุนที่มีนโยบายลงทุนในพันธบัตรหรือตราสารแห่งหนี้ที่เสนอขายในต่างประเทศที่มีอันดับความน่าเชื่อถืออยู่ในอันดับที่สามารถลงทุนได้ รวมกันไม่น้อยกว่า 80% ของมูลค่าทรัพย์สินสุทธิของกองทุน และได้ทำการป้องกันความเสี่ยงด้านอัตราแลกเปลี่ยนเต็มจำนวน 
ด้าน บลจ.ไอเอ็นจี (ประเทศไทย) เปิดขายกองทุนเปิด ไอเอ็นจี ไทย พันธบัตรรัฐบาลเกาหลี 4M1 ระหว่างวันที่ 29 มี.ค.นี้ ซึ่งมีนโยบายลงทุนในพันธบัตรรัฐบาลเกาหลีใต้ที่มีอายุการลงทุนคงเหลือประมาณ 4 เดือน โดยคาดว่ากองทุนนี้จะให้ผลตอบแทนในระดับ 1.251.30% ต่อปี
แหล่งข่าวในวงการกองทุน กล่าวว่า ในช่วงนี้ บลจ.หลายแห่งขายกองทุนที่มีนโยบายลงทุนในพันธบัตรรัฐบาลเกาหลีใต้ต่อเนื่อง เพื่อรองรับกองทุนที่จะทยอยครบอายุ และแม้ว่าอัตราผลตอบแทนลดลงกว่าที่เคยได้ 45% ก็ตาม แต่นักลงทุนยังคงสนใจในกองทุนที่ออกมาต่อเนื่อง